ჰელგოლანდი

ჰელგოლანდი () — გერმანიის კუნძული, რომელიც ქვეყნის კონტინენტური ნაწილიდან ყველაზე მეტადაა დაშორებული. მდებარეობს ჩრდილოეთის ზღვაში, გერმანიის ყურეში. ჰელგოლანდთან ახლოს მდებარეობს პატარა დაუსახლებელი კუნძული დიუნე, რომელიც ძველად ჰელგოლანდის ნაწილი იყო, თუმცა 1721 წელს ბუნებრივად გამოეყო მას. კუნძულის სახელწოდება ერთ-ერთი ვერსიით უკავშირდება გერმანულ სიტყვებს Heiliges Land, რაც ქართულად წმინდა მიწას ნიშნავს.

დიუნესთან ერთად ჰელგოლანდი ქმნის ამავე სახელწოდების თემს, რომელიც პინებერგის რაიონს ეკუთვნის და შლეზვიგ-ჰოლშტაინის ფედერალურ მხარეში შედის. 2010 წლის 31 დეკემბრის მონაცემებით, ჰელგოლანდის მოსახლეობა შეადგენს 1 127 ადამიანსგერმანიის ჩრდილოეთის სტატისტიკის სამსახური. მოსახლეობა 2010 წლის 31 დეკემბრის მონაცემებით  (PDF, 500 კბ)

 იხილეთ აგრეთვე 
 გერმანიის კუნძულების სია

 რესურსები ინტერნეტში 

 ჰელგოლანდის ოფიციალური საიტი

 სქოლიო 

კატეგორია:გერმანიის კუნძულები